type: legislation

text:
 EIROPAS KOMISIJA
 Briselē, 17.5.2018
 COM(2018) 295 final
 2018/0147(NLE)
 Priekšlikums
 PADOMES LĒMUMS
 par to, lai Savienības vārdā noslēgtu nolīgumu starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem
 PASKAIDROJUMA RAKSTS
 1.PRIEKŠLIKUMA KONTEKSTS
 •Priekšlikuma pamatojums un mērķi
 Ievērojot Eiropas Savienības Tiesas spriedumus tā dēvētajās “atvērto debesu” lietās, Padome 2003. gada 5. jūnijā pilnvaroja Komisiju uzsākt sarunas ar trešām valstīm, lai ar Savienības līmeņa nolīgumu aizstātu dažus noteikumus spēkā esošajos divpusējos gaisa pārvadājumu pakalpojumu nolīgumos (“horizontālais pilnvarojums”). Šādu nolīgumu mērķis ir visiem ES gaisa pārvadātājiem dot tiesības bez diskriminācijas piekļūt lidojumu maršrutiem starp Eiropas Savienību un trešām valstīm un tādējādi saskaņot dalībvalstu un trešo valstu divpusējos gaisa pārvadājumu pakalpojumu nolīgumus ar Savienības tiesību aktiem.
 •Saskanība ar spēkā esošajiem noteikumiem konkrētajā politikas jomā
 Ar šā nolīguma noteikumiem aizstāj vai papildina spēkā esošos noteikumus 27 divpusējos gaisa pārvadājumu pakalpojumu nolīgumos starp dalībvalstīm un Ķīnas Tautas Republiku (turpmāk “Ķīna”).
 •Saskanība ar citām Savienības politikas jomām
 Saskaņojot spēkā esošos divpusējos gaisa pārvadājumu pakalpojumu nolīgumus ar Savienības tiesību aktiem, nolīgums veicinās Savienības aviācijas ārpolitikas pamatmērķa sasniegšanu.
 2.JURIDISKAIS PAMATS, SUBSIDIARITĀTE UN PROPORCIONALITĀTE
 •Juridiskais pamats
 LESD 100. panta 2. punkts un 218. panta 6. punkta a) apakšpunkts.
 •Subsidiaritāte (neekskluzīvas kompetences gadījumā)
 Priekšlikums pilnībā pamatojas uz Padomes piešķirto “horizontālo pilnvarojumu”, ņemot vērā jautājumus, uz kuriem attiecas Savienības tiesību akti un divpusējie gaisa pārvadājumu pakalpojumu nolīgumi.
 •Proporcionalitāte
 Ar nolīgumu grozīs vai papildinās divpusējo gaisa pārvadājumu pakalpojumu nolīgumu noteikumus tikai tiktāl, ciktāl nepieciešams, lai nodrošinātu atbilstību Savienības tiesību aktiem.
 •Juridiskā instrumenta izvēle
 Nolīgums starp Savienību un Ķīnu ir visefektīvākais instruments, ar ko visus spēkā esošos divpusējos gaisa pārvadājumu pakalpojumu nolīgumus starp dalībvalstīm un Ķīnu iespējams saskaņot ar Savienības tiesību aktiem.
 3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
 •Ex post izvērtējumi / spēkā esošo tiesību aktu atbilstības pārbaude
 Neattiecas.
 •Apspriešanās ar ieinteresētajām personām
 Saskaņā ar LESD 218. panta 4. punktu Komisija risināja sarunas, apspriežoties ar īpašu komiteju. Tāpat sarunu laikā notika apspriešanās ar nozari. Apspriešanās gaitā paustie apsvērumi ir ņemti vērā. Attiecīgās dalībvalstis pārbaudīja, vai atsauces uz divpusējiem gaisa pārvadājumu pakalpojumu nolīgumiem ir precīzas. Nozare uzsvēra stabila juridiskā pamata nozīmīgumu tās komercdarbībā.
 •Ekspertu atzinumu pieprasīšana un izmantošana
 Neattiecas.
 •Ietekmes novērtējums
 Neattiecas.
 •Normatīvā atbilstība un vienkāršošana
 Priekšlikums paredz tiesību aktu vienkāršošanu. Starp dalībvalstīm un Ķīnu noslēgto divpusējo gaisa pārvadājumu pakalpojumu nolīgumu attiecīgos noteikumus aizstās vai papildinās ar viena nolīguma noteikumiem.
 •Pamattiesības
 Neattiecas.
 4.IETEKME UZ BUDŽETU
 Priekšlikums neietekmē Savienības budžetu.
 5.CITI ELEMENTI
 •Īstenošanas plāni un uzraudzības, izvērtēšanas un ziņošanas kārtība
 Nolīguma puses, izmantojot diplomātiskos kanālus, viena otrai rakstiski paziņo, ka ir pabeigtas to attiecīgās iekšējās procedūras, kas nepieciešamas, lai nolīgums stātos spēkā. Nolīgums stājas spēkā vēlākā paziņojuma dienā.
 Paskaidrojošie dokumenti (attiecībā uz direktīvām)
 Neattiecas.
 Konkrēto priekšlikuma noteikumu detalizēts skaidrojums
 Starptautiskās attiecības starp dalībvalstīm un trešām valstīm aviācijas jomā parasti reglamentē ar divpusējiem gaisa pārvadājumu pakalpojumu nolīgumiem starp dalībvalstīm un trešām valstīm, ar šādu nolīgumu pielikumiem, kā arī ar cita veida attiecīgu divpusēju vai daudzpusēju vienošanos.
 Tomēr parastās pārvadātāja izraudzīšanas klauzulas dalībvalstu divpusējos gaisa pārvadājumu pakalpojumu nolīgumos ir pretrunā Savienības tiesību aktiem. Tās ļauj trešai valstij noraidīt, atsaukt vai apturēt tāda gaisa pārvadātāja atļaujas vai pilnvaras, kuru kāda dalībvalsts izraudzījusi, bet kas faktiski nepieder šai dalībvalstij vai tās valstspiederīgajiem un neatrodas to faktiskā kontrolē. Tas atzīts par diskrimināciju pret tiem ES gaisa pārvadātājiem, kuri veic uzņēmējdarbību kādas dalībvalsts teritorijā, bet pieder citu dalībvalstu valstspiederīgajiem un atrodas to kontrolē. Tādējādi tiek pārkāpts Līguma par Eiropas Savienības darbību 49. pants, ar ko dalībvalstu valstspiederīgajiem, kuri ir izmantojuši brīvību veikt uzņēmējdarbību, garantē tādu pašu uzņēmējas dalībvalsts attieksmi, kādu tā paredz saviem valstspiederīgajiem.
 Ir vēl citi jautājumi, piemēram, obligātie komerclīgumi starp aviokompānijām, kuros būtu jānodrošina atbilstība Savienības tiesību aktiem, grozot vai papildinot spēkā esošos noteikumus divpusējos gaisa pārvadājumu pakalpojumu nolīgumos starp dalībvalstīm un trešām valstīm.
 Saskaņā ar “horizontālā pilnvarojuma” pielikumā minētajiem mehānismiem un norādēm Komisija ir risinājusi sarunas ar Ķīnas Tautas Republiku par nolīgumu, ar ko aizstāj dažus noteikumus spēkā esošajos divpusējos gaisa pārvadājumu pakalpojumu nolīgumos starp dalībvalstīm un Ķīnu. Ar nolīguma 2. pantu parastās pārvadātāja izraudzīšanas klauzulas aizstāj ar ES pārvadātāja izraudzīšanas klauzulu, tādējādi visiem ES pārvadātājiem ļaujot izmantot tiesības veikt uzņēmējdarbību. Ar nolīguma 4. pantu atrisinātas iespējamās pretrunas ar Savienības konkurences noteikumiem.
 Pēc nolīguma parakstīšanas tas būtu jānoslēdz. Ar šo tiek ierosināts lēmums šajā sakarā.
 2018/0147 (NLE)
 Priekšlikums
 PADOMES LĒMUMS
 par to, lai Savienības vārdā noslēgtu nolīgumu starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem
 EIROPAS SAVIENĪBAS PADOME,
 ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu,
 ņemot vērā Eiropas Komisijas priekšlikumu,
 ņemot vērā Eiropas Parlamenta piekrišanu,
 tā kā:
 (1)Saskaņā ar Padomes Lēmumu .../.../ES
 1
 nolīgums starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem (“nolīgums”) ir parakstīts, ņemot vērā tā noslēgšanu vēlāk.
 (2)Nolīguma mērķis ir 27 dalībvalstu un Ķīnas Tautas Republikas divpusējos gaisa pārvadājumu pakalpojumu nolīgumus saskaņot ar Savienības tiesību aktiem.
 (3)Nolīgums būtu jāapstiprina Savienības vārdā,
 IR PIEŅĒMUSI ŠO LĒMUMU.
 1. pants
 Ar šo Savienības vārdā tiek apstiprināts nolīgums starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem (“nolīgums”).
 Nolīguma teksts ir pievienots šim lēmumam.
 2. pants
 Padomes priekšsēdētājs ieceļ personu, kura ir pilnvarota Savienības vārdā veikt nolīguma 6. panta 1. punktā paredzēto paziņošanu, lai paustu Eiropas Savienības piekrišanu uzņemties nolīguma saistības.
 3. pants
 Šis lēmums stājas spēkā tā pieņemšanas dienā.
 Briselē,
 Padomes vārdā —
 priekšsēdētājs
 (1)
 OV L [...], [...], [...]. lpp.
 ---documentbreak---
 EIROPAS KOMISIJA
 Brisel?, 17.5.2018
 COM(2018) 295 final
 PIELIKUMS
 [dokumentam]
 Priekšlikums Padomes Lēmumam
 par to, lai Savienības vārdā noslēgtu nolīgumu starp Eiropas Savienību un Ķīnas Tautas Republikas valdību par dažiem gaisa pārvadājumu pakalpojumu aspektiem
 PROJEKTS
 NOLĪGUMS
 starp Eiropas Savienību un Ķīnas Tautas Republikas valdību
 par dažiem gaisa pārvadājumu pakalpojumu aspektiem
 EIROPAS SAVIENĪBA,
 no vienas puses, un
 ĶĪNAS TAUTAS REPUBLIKAS VALDĪBA,
 no otras puses,
 (turpmāk “Puses”),
 ATZĪMĒJOT, ka Eiropas Savienības Tiesa ir konstatējusi, ka daži noteikumi divpusējos nolīgumos, ko vairākas dalībvalstis noslēgušas ar trešām valstīm, nav saderīgi ar Eiropas Savienības tiesību aktiem,
 ATZĪMĒJOT, ka starp vairākām Eiropas Savienības dalībvalstīm un Ķīnas Tautas Republikas valdību ir noslēgti divpusēji gaisa pārvadājumu pakalpojumu nolīgumi, kuros ir līdzīgi noteikumi, un ka dalībvalstu pienākums ir darīt visu vajadzīgo, lai novērstu šo nolīgumu un ES līguma nesaderības,
 ATZĪMĒJOT, ka Eiropas Savienībai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kuri noslēgti starp Eiropas Savienības dalībvalstīm un trešām valstīm,
 ATZĪMĒJOT, ka saskaņā ar Eiropas Savienības tiesību aktiem Eiropas Savienības gaisa pārvadātājiem, kuri veic uzņēmējdarbību kādā Eiropas Savienības dalībvalstī, ir tiesības bez diskriminācijas veikt gaisa pārvadājumus starp Eiropas Savienības dalībvalstīm un trešām valstīm,
 ŅEMOT VĒRĀ, ka nolīgumi starp Eiropas Savienību un atsevišķām trešām valstīm šo trešo valstu valstspiederīgajiem dod iespēju kļūt par tādu gaisa pārvadātāju īpašniekiem, kam piešķirta licence saskaņā ar Eiropas Savienības tiesību aktiem,
 ATZĪSTOT, ka saskanība starp Eiropas Savienības tiesību aktiem un noteikumiem divpusējos gaisa pārvadājumu pakalpojumu nolīgumos starp Eiropas Savienības dalībvalstīm un Ķīnas Tautas Republikas valdību nodrošinās stabilu juridisko pamatu gaisa pārvadājumu pakalpojumiem starp Eiropas Savienību un Ķīnu un saglabās šo gaisa pārvadājumu pakalpojumu nepārtrauktību,
 ATZĪSTOT, ka tad, ja Eiropas Savienības dalībvalsts ir izraudzījusi gaisa pārvadātāju, kura regulatīvo kontroli attiecībā uz drošības uzraudzību īsteno un uztur cita Eiropas Savienības dalībvalsts, Ķīnas Tautas Republikas tiesības saskaņā ar noteikumiem par drošību, kas ietverti nolīgumā starp dalībvalsti, kura izraudzījusi attiecīgo gaisa pārvadātāju, un Ķīnas Tautas Republiku, vienlīdz attiecas arī uz šo citu dalībvalsti,
 ATZĪMĒJOT, ka Eiropas Savienības mērķis nav ar šo nolīgumu palielināt gaisa satiksmes kopējo apjomu starp Eiropas Savienību un Ķīnas Tautas Republiku, ietekmēt līdzsvaru starp Eiropas Savienības gaisa pārvadātājiem un Ķīnas Tautas Republikas gaisa pārvadātājiem vai paredzēt noteikumus, kas dominē pār spēkā esošo divpusējo gaisa pārvadājumu pakalpojumu nolīgumu noteikumu interpretāciju, kas attiecas uz satiksmes tiesībām,
 ATKĀRTOTI APSTIPRINOT savu nodomu, kas paredz, ka uzņēmējdarbības veikšanas tiesību atzīšana un ES pārvadātāja izraudzīšanas principa pieņemšana nav domāta vai interpretējama kā noteikumu apiešanas iespēja un nekavētu atteikt satiksmes tiesības šādas apiešanas gadījumā,
 IR VIENOJUŠĀS ŠĀDI.
 1. PANTS
 Vispārīgi noteikumi
 1.Šajā nolīgumā „dalībvalstis” ir Eiropas Savienības dalībvalstis; „ES līgumi” ir Līgums par Eiropas Savienību un Līgums par Eiropas Savienības darbību.
 2.Visos 1. pielikumā norādītajos nolīgumos atsauces uz tās dalībvalsts valstspiederīgajiem, kas ir minētā nolīguma puse, saprot kā atsauces uz Eiropas Savienības dalībvalstu valstspiederīgajiem.
 3.Visos 1. pielikumā norādītajos nolīgumos atsauces uz tās dalībvalsts gaisa pārvadātājiem vai aviokompānijām, kas ir minētā nolīguma puse, saprot kā atsauces uz minētās dalībvalsts izraudzītajiem gaisa pārvadātājiem vai aviokompānijām.
 4.Satiksmes tiesības turpinās piešķirt, izmantojot divpusējas vienošanās starp Ķīnas Tautas Republiku un katru dalībvalsti atsevišķi.
 2. PANTS
 Gaisa pārvadātāja izraudzīšana, pilnvaras un atļaujas, pilnvaru vai atļauju atteikšana, atsaukšana, apturēšana vai ierobežošana
 1.Šā panta 2. un 3. punkta noteikumi aizstāj atbilstīgos noteikumus pantos, kas norādīti attiecīgi 2. pielikuma a) un b) punktā, saistībā ar gaisa pārvadātāja izraudzīšanu konkrētajā dalībvalstī, pilnvarām un atļaujām, ko tam piešķīrusi Ķīnas Tautas Republika, kā arī attiecīgi gaisa pārvadātāja pilnvaru vai atļauju atteikšanu, atsaukšanu, apturēšanu vai ierobežošanu.
 2.
 Saņēmusi norādi par to, ka dalībvalsts ir izraudzījusi gaisa pārvadātāju, Ķīnas Tautas Republika tam ar minimālu procesuālu kavēšanos piešķir attiecīgās pilnvaras un atļaujas ar nosacījumu, ka:
 I.gaisa pārvadātājs veic uzņēmējdarbību izraudzītājas dalībvalsts teritorijā saskaņā ar ES līgumiem un atbilstīgi izraudzītājas dalībvalsts normatīvajiem aktiem par uzņēmējdarbības veikšanu un tam ir derīga darbības licence saskaņā ar Eiropas Savienības tiesību aktiem; un
 II.gaisa pārvadātāja faktisko regulatīvo kontroli īsteno un uztur dalībvalsts, kas atbildīga par tā gaisa kuģa ekspluatanta apliecības izdošanu, un norādē par izraudzīšanu ir skaidri identificēta attiecīgā aeronavigācijas iestāde; un
 III.gaisa pārvadātāja galvenā darījumdarbības vieta ir tās dalībvalsts teritorijā, kas tam izdevusi derīgu darbības licenci; un
 IV.gaisa pārvadātājs tieši vai ar akciju kontrolpaketi ir dalībvalstu un/vai dalībvalstu valstspiederīgo, un/vai citu 3. pielikumā norādīto valstu un/vai šādu citu valstu valstspiederīgo īpašumā un faktiskā kontrolē.
 3.
 Ķīnas Tautas Republikai ir tiesības atteikt, atsaukt, apturēt vai ierobežot dalībvalsts izraudzītā gaisa pārvadātāja pilnvaras vai atļaujas, ja:
 I.gaisa pārvadātājs neveic uzņēmējdarbību izraudzītājas dalībvalsts teritorijā saskaņā ar ES līgumiem vai tam nav derīgas darbības licences saskaņā ar Eiropas Savienības tiesību aktiem; vai
 II.gaisa pārvadātāja faktisko regulatīvo kontroli neīsteno vai neuztur dalībvalsts, kas atbildīga par tā gaisa kuģa ekspluatanta apliecības izdošanu, un norādē par izraudzīšanu nav skaidri identificēta attiecīgā aeronavigācijas iestāde; vai
 III.gaisa pārvadātāja galvenā darījumdarbības vieta nav tās dalībvalsts teritorijā, kas tam izdevusi darbības licenci; vai
 IV. gaisa pārvadātājs nav tieši vai ar akciju kontrolpaketi dalībvalstu un/vai dalībvalstu valstspiederīgo, un/vai citu 3. pielikumā norādīto valstu un/vai šādu citu valstu valstspiederīgo īpašumā vai faktiskā kontrolē; vai
 V.gaisa pārvadātājam jau ir piešķirta darbības atļauja saskaņā ar divpusēju nolīgumu starp Ķīnas Tautas Republiku un citu dalībvalsti un, izmantojot satiksmes tiesības atbilstīgi šādam nolīgumam maršrutā, kas ietver kādu punktu minētajā citā dalībvalstī, tostarp nodrošinot pakalpojumu, kas tirgū tiek piedāvāts kā tiešā tranzīta pakalpojums vai citādi uzskatāms par tādu, tiktu apieti ierobežojumi, kas minētajā citā nolīgumā noteikti attiecībā uz trešās vai ceturtās, vai piektās brīvības satiksmes tiesībām; vai
 VI.izraudzītajam gaisa pārvadātājam ir gaisa kuģa ekspluatanta apliecība, kuru izdevusi dalībvalsts, kam nav divpusēja gaisa pārvadājumu pakalpojumu nolīguma ar Ķīnas Tautas Republiku, un minētā dalībvalsts ir liegusi satiksmes tiesības Ķīnas Tautas Republikai.
 4.
 Šajā pantā paredzētās tiesības un pienākumus neīsteno tādā veidā, kas Eiropas Savienības pārvadātājus diskriminētu valstspiederības dēļ.
 3. PANTS
 Drošība
 1.
 Šā panta 2. punkta noteikumi papildina atbilstīgos noteikumus pantos, kas norādīti 2. pielikuma c) punktā.
 2.
 Ja dalībvalsts ir izraudzījusi gaisa pārvadātāju, kura regulatīvo kontroli īsteno un uztur cita dalībvalsts, tad Ķīnas Tautas Republikas tiesības saskaņā ar drošības noteikumiem, kas ietverti nolīgumā starp dalībvalsti, kura izraudzījusi attiecīgo gaisa pārvadātāju, un Ķīnas Tautas Republiku, vienlīdz attiecas gan uz šīs citas dalībvalsts veiktu drošības standartu pieņemšanu, izpildi vai uzturēšanu, gan arī uz minētā gaisa pārvadātāja darbības atļauju.
 4. PANTS
 Atbilstība konkurences noteikumiem
 1.
 Divpusējie gaisa pārvadājumu pakalpojumu nolīgumi, kas noslēgti starp dalībvalstīm un Ķīnas Tautas Republiku, neskar Pušu konkurences noteikumus.
 2.
 Šā nolīguma 2. pielikuma d) punktā norādītos noteikumus svītro, un tie zaudē spēku.
 5. PANTS
 Nolīguma pielikumi
 Šā nolīguma pielikumi ir tā neatņemama sastāvdaļa.
 6. PANTS
 Stāšanās spēkā
 1.Puses, izmantojot diplomātiskos kanālus, viena otrai rakstiski paziņo, ka ir pabeigtas to attiecīgās iekšējās procedūras, kas nepieciešamas, lai šis nolīgums stātos spēkā. Nolīgums stājas spēkā vēlākā paziņojuma dienā.
 2.Šis nolīgums attiecas uz tiem 1. pielikumā norādītajiem nolīgumiem un vienošanās dokumentiem, kuri ir spēkā.
 7. PANTS
 Pārskatīšana, pārstrādāšana vai grozīšana
 1.
 Puses uzrauga un regulāri pārskata šā nolīguma īstenošanu. Šādā pārskatīšanā jo īpaši novērtē jebkādu neparedzētu nolīguma ietekmi, ko kāda no Pusēm uzskata par nelabvēlīgu.
 2.
 Ja kāda no Pusēm to pieprasa, Puses rīko apspriešanos nolūkā pārrunāt atbilstīgu reakciju uz 1. punktā minēto neparedzēto ietekmi.
 3.
 Puses jebkurā laikā, savstarpēji vienojoties, var pārskatīt, pārstrādāt vai grozīt šo nolīgumu.
 8. PANTS
 Nolīguma izbeigšana
 1.Ja tiek izbeigts kāds no 1. pielikumā norādītajiem nolīgumiem, vienlaikus tiek izbeigti visi šā nolīguma noteikumi, kas attiecas uz atbilstīgo 1. pielikumā norādīto nolīgumu.
 2.Ja tiek izbeigti visi 1. pielikumā norādītie nolīgumi, vienlaikus tiek izbeigts arī šis nolīgums.
 TO APLIECINOT, attiecīgi pilnvarotie ir parakstījuši šo nolīgumu.
 Sagatavots [....] divos eksemplāros [...] gada [...] angļu, bulgāru, čehu, dāņu, franču, grieķu, holandiešu, horvātu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ķīniešu valodā.
 EIROPAS SAVIENĪBAS VĀRDĀ:
 ĶĪNAS TAUTAS REPUBLIKAS VALDĪBAS VĀRDĀ:
 1. pielikums
 Šā nolīguma 1. pantā minēto nolīgumu saraksts
 a) Gaisa pārvadājumu pakalpojumu nolīgumi un citas vienošanās starp Ķīnas Tautas Republiku un Eiropas Savienības dalībvalstīm (ar izmaiņām vai grozījumiem), kuras šā nolīguma parakstīšanas dienā ir noslēgtas, parakstītas vai parafētas:
 -Nolīgums starp Austrijas Federālo valdību un Ķīnas Tautas Republikas valdību attiecībā uz civilo gaisa transportu, parakstīts 1985. gada 12. septembrī Pekinā, turpmāk 2. pielikumā – “Ķīnas un Austrijas nolīgums”;
 -Nolīgums starp Beļģijas Karalistes valdību un Ķīnas Tautas Republikas valdību attiecībā uz civilo gaisa transportu, parakstīts 1975. gada 20. aprīlī Pekinā, turpmāk 2. pielikumā – “Ķīnas un Beļģijas nolīgums”;
 -Gaisa transporta nolīgums starp Bulgārijas Republikas valdību un Ķīnas Tautas Republikas valdību, parakstīts 1993. gada 21. jūnijā Pekinā, turpmāk 2. pielikumā – “Ķīnas un Bulgārijas nolīgums”;
 -Gaisa pārvadājumu pakalpojumu nolīgums starp Horvātijas Republikas valdību un Ķīnas Tautas Republikas valdību, parakstīts 2009. gada 20. jūnijā Zagrebā, turpmāk 2. pielikumā – “Ķīnas un Horvātijas nolīgums”;
 -Civilā gaisa transporta nolīgums starp Kipras Republikas valdību un Ķīnas Tautas Republikas valdību, parafēts 2000. gada 5. aprīlī, turpmāk 2. pielikumā – “Ķīnas un Kipras nolīgums”;
 -Gaisa transporta nolīgums starp Čehoslovākijas Sociālistiskās Republikas valdību un Ķīnas Tautas Republikas valdību, kas parakstīts 1988. gada 25. maijā Pekinā un par kuru Čehijas Republika ir paziņojusi, ka tā uzskata šā nolīguma noteikumus par saistošiem, turpmāk 2. pielikumā – “Ķīnas un Čehijas nolīgums”;
 -Gaisa pārvadājumu pakalpojumu nolīgums starp Dānijas Karalistes valdību un Ķīnas Tautas Republikas valdību, parafēts 2010. gada 12. martā, turpmāk 2. pielikumā – “Ķīnas un Dānijas nolīgums”;
 -Nolīgums starp Igaunijas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1999. gada 1. martā Tallinā, turpmāk 2. pielikumā – “Ķīnas un Igaunijas nolīgums”;
 -Nolīgums starp Somijas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1975. gada 2. oktobrī Pekinā, turpmāk 2. pielikumā – “Ķīnas un Somijas nolīgums”;
 -Nolīgums starp Francijas Republikas valdību un Ķīnas Tautas Republikas valdību “relatif aux communications aériennes”, parakstīts 1966. gada 1. jūnijā Parīzē, turpmāk 2. pielikumā – “Ķīnas un Francijas nolīgums”;
 -Civilā gaisa transporta nolīgums starp Vācijas Federatīvās Republikas valdību un Ķīnas Tautas Republikas valdību, kas parakstīts 1975. gada 31. oktobrī Pekinā un kurā grozījumi izdarīti ar protokolu, ar kuru groza civilā gaisa transporta nolīgumu starp Vācijas Federatīvās Republikas valdību un Ķīnas Tautas Republikas valdību un kurš parakstīts 1995. gada 11. decembrī Pekinā, turpmāk 2. pielikumā – “Ķīnas un Vācijas nolīgums”;
 -Nolīgums starp Grieķijas Karalistes valdību un Ķīnas Tautas Republikas valdību attiecībā uz civilo gaisa transportu, parakstīts 1973. gada 23. maijā Pekinā, turpmāk 2. pielikumā – “Ķīnas un Grieķijas nolīgums”;
 -Gaisa transporta nolīgums starp Ungārijas Republikas valdību un Ķīnas Tautas Republikas valdību, parakstīts 1993. gada 15. septembrī Budapeštā, turpmāk 2. pielikumā – “Ķīnas un Ungārijas nolīgums”;
 -Nolīgums starp Īrijas valdību un Ķīnas Tautas Republikas valdību attiecībā uz civilo gaisa transportu, parakstīts 1998. gada 14. septembrī Pekinā, turpmāk 2. pielikumā – “Ķīnas un Īrijas nolīgums”;
 -Nolīgums starp Itālijas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1973. gada 8. janvārī Pekinā, turpmāk 2. pielikumā – “Ķīnas un Itālijas nolīgums”;
 -Nolīgums starp Latvijas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1999. gada 4. martā Rīgā, turpmāk 2. pielikumā – “Ķīnas un Latvijas nolīgums”;
 -Nolīgums starp Luksemburgas Lielhercogistes valdību un Ķīnas Tautas Republikas valdību attiecībā uz civilo gaisa transportu, parakstīts 2002. gada 18. novembrī Pekinā, turpmāk 2. pielikumā – “Ķīnas un Luksemburgas nolīgums”;
 -
 Nolīgums starp Maltas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1997. gada 1. septembrī Pekinā, turpmāk 2. pielikumā – “Ķīnas un Maltas nolīgums”;
 -Nolīgums starp Nīderlandes Karalistes valdību un Ķīnas Tautas Republikas valdību attiecībā uz civilo gaisa transportu, parakstīts 1996. gada 23. maijā Pekinā, turpmāk 2. pielikumā – “Ķīnas un Nīderlandes nolīgums”;
 -Nolīgums starp Polijas Tautas Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1986. gada 20. martā Pekinā, turpmāk 2. pielikumā – “Ķīnas un Polijas nolīgums”;
 -Gaisa transporta nolīgums starp Portugāles Republikas valdību un Ķīnas Tautas Republikas valdību, parafēts 1999. gada 26. martā, turpmāk 2. pielikumā – “Ķīnas un Portugāles nolīgums”;
 -Nolīgums starp Rumānijas Sociālistiskās Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1972. gada 6. aprīlī Bukarestē, turpmāk 2. pielikumā – “Ķīnas un Rumānijas nolīgums”;
 -Gaisa pārvadājumu pakalpojumu nolīgums starp Slovākijas Republikas valdību un Ķīnas Tautas Republikas valdību, parafēts 2010. gada 12. augustā, turpmāk 2. pielikumā – “Ķīnas un Slovākijas nolīgums”;
 -Nolīgums starp Dienvidslāvijas Sociālistiskās Federatīvās Republikas valdību un Ķīnas Tautas Republikas valdību attiecībā uz civilo gaisa transportu, parakstīts 1972. gada 14. aprīlī Belgradā un joprojām ir spēkā starp Ķīnu un Slovēniju, turpmāk 2. pielikumā – “Ķīnas un Slovēnijas nolīgums”;
 -Nolīgums starp Spānijas Karalistes valdību un Ķīnas Tautas Republikas valdību, parakstīts 1978. gada 19. jūnijā Pekinā, turpmāk 2. pielikumā – “Ķīnas un Spānijas nolīgums”;
 -Gaisa pārvadājumu pakalpojumu nolīgums starp Zviedrijas Karalistes valdību un Ķīnas Tautas Republikas valdību, parafēts 2010. gada 12. martā, turpmāk 2. pielikumā – “Ķīnas un Zviedrijas nolīgums”;
 -Nolīgums starp Lielbritānijas un Ziemeļīrijas Apvienotās Karalistes valdību un Ķīnas Tautas Republikas valdību attiecībā uz gaisa pārvadājumu pakalpojumiem, parafēts 2011. gada 14. aprīlī, turpmāk 2. pielikumā – “Ķīnas un Apvienotās Karalistes nolīgums”.
 2. pielikums
 To 1. pielikumā norādīto nolīgumu pantu saraksts, kuri minēti šā nolīguma 2. līdz 4. pantā
 a) Pārvadātāja izraudzīšana dalībvalstī:
 -Ķīnas un Austrijas nolīguma 3. pants;
 -Ķīnas un Beļģijas nolīguma 3. pants;
 -Ķīnas un Bulgārijas nolīguma 3. pants;
 -Ķīnas un Horvātijas nolīguma 3. pants;
 -Ķīnas un Kipras nolīguma 3. pants;
 -Ķīnas un Čehijas nolīguma 3. pants;
 -Ķīnas un Dānijas nolīguma 3. pants;
 -Ķīnas un Igaunijas nolīguma 3. pants;
 -Ķīnas un Somijas nolīguma 2. pants;
 -Ķīnas un Francijas nolīguma 2. pants;
 -Ķīnas un Vācijas nolīguma 2. panta 2. punkts;
 -Ķīnas un Grieķijas nolīguma 3. pants;
 -Ķīnas un Ungārijas nolīguma 3. pants;
 -Ķīnas un Īrijas nolīguma 3. pants;
 -Ķīnas un Itālijas nolīguma III pants;
 -Ķīnas un Latvijas nolīguma 3. pants;
 -Ķīnas un Luksemburgas nolīguma 3. pants;
 -Ķīnas un Maltas nolīguma 3. pants;
 -Ķīnas un Nīderlandes nolīguma 3. pants;
 -Ķīnas un Polijas nolīguma 3. pants;
 -Ķīnas un Portugāles nolīguma 3. pants;
 -Ķīnas un Rumānijas nolīguma 2. pants;
 -Ķīnas un Slovākijas nolīguma 3. pants;
 -Ķīnas un Slovēnijas nolīguma 2. pants;
 -Ķīnas un Spānijas nolīguma 2. pants;
 -Ķīnas un Zviedrijas nolīguma 3. pants;
 -Ķīnas un Apvienotās Karalistes nolīguma 4. pants.
 b) Pilnvaru vai atļauju atteikšana, atsaukšana, apturēšana vai ierobežošana:
 -Ķīnas un Austrijas nolīguma 4. pants;
 -Ķīnas un Beļģijas nolīguma 4. pants;
 -Ķīnas un Bulgārijas nolīguma 4. pants;
 -Ķīnas un Horvātijas nolīguma 4. pants;
 -Ķīnas un Kipras nolīguma 4. pants;
 -Ķīnas un Čehijas nolīguma 4. pants;
 -Ķīnas un Dānijas nolīguma 4. pants;
 -Ķīnas un Igaunijas nolīguma 4. pants;
 -Ķīnas un Somijas nolīguma 3. pants;
 -Ķīnas un Francijas nolīguma 15. pants;
 -Ķīnas un Vācijas nolīguma 3. panta 1. punkta a) apakšpunkts;
 -Ķīnas un Grieķijas nolīguma 4. pants;
 -Ķīnas un Ungārijas nolīguma 4. pants;
 -Ķīnas un Īrijas nolīguma 4. pants;
 -Ķīnas un Itālijas nolīguma III pants;
 -Ķīnas un Latvijas nolīguma 4. pants;
 -Ķīnas un Luksemburgas nolīguma 4. pants;
 -Ķīnas un Maltas nolīguma 4. pants;
 -Ķīnas un Nīderlandes nolīguma 4. pants;
 -Ķīnas un Polijas nolīguma 4. pants;
 -Ķīnas un Portugāles nolīguma 4. pants;
 -Ķīnas un Rumānijas nolīguma 2. pants;
 -Ķīnas un Slovākijas nolīguma 4. pants;
 -Ķīnas un Slovēnijas nolīguma 3. pants;
 -Ķīnas un Spānijas nolīguma 3. pants;
 -Ķīnas un Zviedrijas nolīguma 4. pants;
 -Ķīnas un Apvienotās Karalistes nolīguma 5. pants.
 c) Drošība:
 -Ķīnas un Horvātijas nolīguma 15. pants;
 -Ķīnas un Dānijas nolīguma 13. pants;
 -Ķīnas un Ungārijas nolīguma 17. pants;
 -Ķīnas un Itālijas nolīguma XI.a pants;
 -Ķīnas un Luksemburgas nolīguma 6. pants;
 -Ķīnas un Portugāles nolīguma 15. pants;
 -Ķīnas un Slovākijas nolīguma 8. pants;
 -3. pielikums Ķīnas un Spānijas saprašanās memorandam, kas sagatavots 2004. gada 26. novembrī Pekinā;
 -Ķīnas un Zviedrijas nolīguma 13. pants;
 -Ķīnas un Apvienotās Karalistes nolīguma 10. pants.
 d) Atbilstība konkurences noteikumiem:
 -Ķīnas un Bulgārijas nolīguma 12. panta 2. punkts un 14. panta 2.–4. punkts;
 -Ķīnas un Kipras nolīguma 9. panta 2.–4. punkts;
 -Ķīnas un Čehijas nolīguma 10. panta 2. punkts un 12. panta 2.–4. punkts;
 -Ķīnas un Igaunijas nolīguma 8. panta 2.–4. punkts;
 -Ķīnas un Somijas nolīguma 7. panta 3. punkts un 8. panta 2.–6. punkts;
 -Ķīnas un Francijas nolīguma:
 o5. panta 1. punkta pēdējais teikums un 2. un 3. punkts,
 o3. panta 1. punkta pirmie divi teikumi, 2. punkta pirmais teikums un 2. punkta B) apakšpunkts,
 ofrāze “valūtā, par kuru vienojušās abu Līgumslēdzēju pušu izraudzītās aviokompānijas” 12. pantā, kurā grozījumi izdarīti ar 1966. gada 15. un 22. septembra diplomātisko notu apmaiņu,
 o16. pants, kurā grozījumi izdarīti ar 1973. gada 27. jūlija un 7. septembra diplomātisko notu apmaiņu,
 o1991. gada 19. janvāra un 11. marta diplomātisko notu apmaiņas II punkta 2) apakšpunkta 2. punkts (sākot ar vārdiem “Turklāt minēto pakalpojumu darbības nosacījumi ...”);
 -Ķīnas un Vācijas nolīguma:
 o7. panta 3. punkta pirmais teikums un otrā teikuma frāze “par ko panākta šāda vienošanās”,
 o8. panta 2. punkta pirmais teikums un otrā teikuma vārds “Šādus”,
 o8. panta 3. punkta frāze “par ko panākta šāda vienošanās”,
 o8. panta 4. punkta frāze “Ja par tarifu nevar vienoties saskaņā ar šā panta 2. punktu vai” un frāze “par ko panākta vienošanās saskaņā ar 2. punkta noteikumiem”;
 -Ķīnas un Grieķijas nolīguma 10. panta 2. punkts un 11. panta 2.–5. punkts;
 -Ķīnas un Ungārijas nolīguma 10. panta 2.–4. punkts;
 -Ķīnas un Latvijas nolīguma 8. panta 2.–4. punkts;
 -Ķīnas un Luksemburgas nolīguma 11. panta 2.–4. punkts;
 -Ķīnas un Maltas nolīguma 12. panta 2. punkta a) un b) apakšpunkts;
 -Ķīnas un Nīderlandes nolīguma 8. panta 2.–4. punkts;
 -Ķīnas un Polijas nolīguma 10. panta 2. punkts un 12. panta 2.–4. punkts;
 -Ķīnas un Portugāles nolīguma 17. panta 2.–5. punkts;
 -Ķīnas un Slovēnijas nolīguma 4. panta 2.–3. punkts;
 -Ķīnas un Spānijas nolīguma 7. panta 3. punkts un 8. panta 2.–6. punkts.
 3. pielikums
 Šā nolīguma 2. pantā minēto citu valstu saraksts
 a) Islandes Republika (saskaņā ar Līgumu par Eiropas Ekonomikas zonu);
 b) Lihtenšteinas Firstiste (saskaņā ar Līgumu par Eiropas Ekonomikas zonu);
 c) Norvēģijas Karaliste (saskaņā ar Līgumu par Eiropas Ekonomikas zonu);
 d) Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).